TARYBOS REGLAMENTAS (EB) Nr. 1894/2006
2006 m. gruodžio 18 d.
dėl Europos bendrijos ir Brazilijos susitarimo pasikeičiant laiškais dėl nuolaidų Čekijos Respublikos, Estijos Respublikos, Kipro Respublikos, Latvijos Respublikos, Lietuvos Respublikos, Vengrijos Respublikos, Maltos Respublikos, Lenkijos Respublikos, Slovėnijos Respublikos ir Slovakijos Respublikos įsipareigojimų sąrašuose pakeitimo joms stojant į Europos bendriją įgyvendinimo, iš dalies keičiantis ir papildantis Reglamento (EEB) Nr. 2658/87 dėl tarifų ir statistinės nomenklatūros bei dėl Bendrojo muitų tarifo I priedą
EUROPOS SĄJUNGOS TARYBA,
atsižvelgdama į Europos bendrijos steigimo sutartį, ypač į jos 133 straipsnį,
atsižvelgdama į Komisijos pasiūlymą,
kadangi:
(1)
Reglamentu (EEB) Nr. 2658/87 (1) buvo nustatyta prekių nomenklatūra (toliau - Kombinuotoji nomenklatūra arba KN) ir Bendrojo muitų tarifo konvencinių muitų normos.
(2)
Sprendimu 2006/1894/EB (2) dėl Europos bendrijos ir Brazilijos susitarimo pasikeičiant laiškais dėl nuolaidų Čekijos Respublikos, Estijos Respublikos, Kipro Respublikos, Latvijos Respublikos, Lietuvos Respublikos, Vengrijos Respublikos, Maltos Respublikos, Lenkijos Respublikos, Slovėnijos Respublikos ir Slovakijos Respublikos įsipareigojimų sąrašuose pakeitimo joms stojant į Europos bendriją Taryba Bendrijos vardu patvirtino susitarimą siekdama baigti derybas, pradėtas pagal 1994 m. GATT XXIV straipsnio 6 dalį.
(3)
Todėl Reglamentas (EEB) Nr. 2658/87 turėtų būti atitinkamai iš dalies pakeistas ir papildytas,
PRIĖMĖ ŠĮ REGLAMENTĄ:
1 straipsnis
Reglamento (EEB) Nr. 2658/87 I priedas (Kombinuotoji nomenklatūra) iš dalies keičiamas taip:
a)
antra dalis (muitų sąrašas) ir trečia dalis (tarifiniai priedai) iš dalies keičiamos pakeičiant muito dydžius ir produktų kiekius kaip nurodyta šio reglamento priede;
b)
trečios dalies III skyriaus 7 priedo (PPO tarifinės kvotos, kurias turi atidaryti Bendrijos kompetentingos institucijos) pateikti KN kodai 02013000, 02023090, 02061095, 02062991 iš dalies keičiami taip:
i)
EB 5 000 tonų tarifinės kvotos „Aukštos kokybės“ mėsos be kaulų, šviežios, atšaldytos arba sušaldytos, atitinkančios šį apibrėžimą: Jautienos gabalai, gauti iš 20-24 mėnesių amžiaus veršių (novilhos) arba telyčių (novilhas), augintų tik ganyklose, kuriems yra iškritę priekiniai pieniniai kandžiai ir kurie turi ne daugiau kaip keturis krūminius kandžius, kurie yra pakankamai subrendę ir kurie atitinka šiuos jautienos skerdenos klasifikavimo reikalavimus: B arba R rūšies skerdenos apvalainos arba pailgos formos mėsos gabalai su 2 arba 3 rūšies riebalų sluoksniu; gabalai gali būti pažymėti raidėmis „sc“ (specialieji gabalai) arba etikete „sc“ (specialieji gabalai), turi būti supakuoti į dėžes, ant kurių užrašyta „aukštos kokybės jautiena“, aprašymas pakeičiamas taip: „Aukštos kokybės galvijiena be kaulų, šviežia, atšaldyta arba sušaldyta“;
ii)
skiltyje „Kitos sąlygos“ įrašomas šis tekstas: „Tiekianti šalis: Brazilija“.
2 straipsnis
Šis reglamentas įsigalioja kitą dieną nuo jo paskelbimo Europos Sąjungos oficialiajame leidinyje.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2006 m. gruodžio 18 d.